****

**REPUBLIKA HRVATSKA**

 ZADARSKA ŽUPANIJA

 ****OPĆINA PRIVLAKA

 Ivana Pavla II 46

 23233 PRIVLAKA

KLASA: 120-01/22-01/03

URBROJ: 2198-28-01-22-2

Privlaka,11. prosinca 2022. godine

Na temelju članka 35. točka 6. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 3. Zakona o plaćama u lokalnoj i područnoj (regionalnoj) samoupravi (Narodne novine, broj 28/10) i članka 30. Statuta Općine Privlaka (Službeni glasnik Zadarske županije broj 05/18, 07/21, 11/22), Općinsko vijeće Općine Privlaka na 11. sjednici održanoj 11. prosinca 2022. godine donosi

**Odluku o plaći i drugim pravima općinskog načelnika iz radnog odnosa**

**Članak 1.**

Ovom Odlukom određuje se osnovica i koeficijent za obračun plaće Općinskog načelnika (u nastavku teksta: dužnosnik) te druga prava dužnosnika iz radnog odnosa.

**Članak 2.**

Plaću dužnosnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža, ukupno za najviše 20%. Ako bi umnožak koeficijenta i osnovice za obračun plaće dužnosnika, bez uvećanja za radni staž, utvrđen na temelju ove Odluke bio veći od zakonom propisanog ograničenja, dužnosniku se određuje plaća u najvećem iznosu dopuštenom zakonom.

**Članak 3.**

Osnovica za obračun plaće općinskog načelnika iznosi 3.890,00 kuna bruto i jednaka je osnovici za obračun plaće državnih dužnosnika.

U slučaju promjene osnovice za obračun plaće državnih dužnosnika primjenjuje se ta osnovica neposredno.

**Članak 4.**

Koeficijent za obračun plaće iz Članka 1. ove odluke za Općinskog načelnika iznosi 4,26.

**Članak 5.**

Dužnosnik koji dužnost obavlja profesionalno druga prava iz radnog odnosa ostvaruje u skladu s općim propisima o radu, te općim aktima Općine Privlaka, ako Zakonom nije propisano drugačije.

Dužnosnik ima pravo na naknadu stvarnih materijalnih troškova nastalih u vezi s obnašanjem dužnosti i to:

* troškove prijevoza
* dnevnice za službena putovanja
* pravo na naknadu ostalih troškova za službena putovanja (cestarina, gorivo i sl.)
* pravo na korištenje službenog mobitela
* pravo na korištenje službenog automobila

**Članak 6.**

Danom stupanja na snagu ove Odluke prestaje važiti Odluka o plaći i drugim pravima općinskog načelnika iz radnog odnosa („Službeni glasnik Zadarske županije“ broj 11/17).

**Članak 7.**

Ova Odluka stupa na snagu osmog dana od dana objave u Službenom glasniku Zadarske županije.

OPĆINSKO VIJEĆE

PREDSJEDNIK

Nikica Begonja